«Որևէ մեղադրանք դատարանում չապացուցվեց։ Մեկ ցուցմունք կար նախաքննության ընթացքում Սամվել Բաբայանի վրա, և այդ անձնավորությունը դատարանում ասաց, որ իր վրա ճնշումներ են եղել, դրա համար ինքը նմանատիպ նախաքննական ցուցմունք է տվել։ Եթե նորմալ դատարան լիներ, անկախ նրանից՝ դատաքննությունը կշարունակվեր, չէր շարունակվի, դատավորն անմիջապես որոշում կընդուներ, որ Բաբայանին կալանքից ազատ է արձակում, որովհետև, եթե այդ մի ցուցմունք է տեղի ունեցել, և դրա ժխտումը տեղի ունեցավ վկայի կողմից, նշանակում է՝ պետք է ազատ արձակվեր», - «Ազատության» հետ զրույցում ասաց Մարտիրոսյանը՝ շարունակելով. - «Ինչ վերաբերում է թղթադրամներին, ուղղակի ծիծաղելի մեղադրանք էր. երևաց, որ որևէ մեկն ազատությունից չզրկվեց, այսինքն՝ ինչ-որ պայմանական դատավճիռ եղավ, բայց միայն Սամվել Բաբայանի հետ կապված դատավճիռ եղավ ազատությունից զրկելու»։